CELEX: C2007/042/42
Language: lt
Date: 2007-02-24 00:00:00
Title: Byla T-369/06 2006 m. gruodžio 7 d. pareikštas ieškinys byloje Holland Malt prieš Komisiją

24.2.2007   
            
            
               LT
            
            
               Europos Sąjungos oficialusis leidinys
            
            
               C 42/23
            
         2006 m. gruodžio 7 d. pareikštas ieškinys byloje Holland Malt prieš Komisiją
   
   (Byla T-369/06)
   (2007/C 42/42)
   Proceso kalba: anglų
   Šalys
   
      Ieškovė: Holland Malt BV (Lieshout, Nyderlandai), atstovaujama advokatų O. W. Brouwer ir D. Mes
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti, visiškai arba iš dalies, ginčijamo sprendimo 1, 2, 3 ir 4 straipsnius.
            
         
               —
            
            
               Priteisti iš atsakovės bylinėjimosi išlaidas.
            
         
               —
            
            
               Imtis kitų priemonių, kurias Teisingumo Teismas laiko tinkamomis.
            
         Ieškinio pagrindai ir pagrindiniai argumentai
   Ieškovė prašo panaikinti 2006 m. rugsėjo 26 d. Komisijos sprendimą C(2006) 4196 galutinis (1), kuriuo Komisija pripažino, kad subsidija, kurią Nyderlandai tam tikromis sąlygomis suteikė ieškovei, yra su bendrąja rinka nesuderinama valstybės pagalba.
   Ieškovė ginčija, kad Komisija turėjo teisę konstatuoti, jog subsidija yra su bendrąja rinka nesuderinama valstybės pagalba, ir tvirtina, kad Komisija pažeidė EB 87 straipsnį bei tam tikrus Bendrijos teisės principus. Šie pažeidimai yra:
   
               1)
            
            
               EB 87 straipsnio 1 dalies pažeidimas dėl fakto, kad finansinė pagalba yra valstybės pagalba šios nuostatos prasme, neįrodymo ir dėl neteisingo Bendrijos teismų praktikos šiuo klausimu aiškinimo ir taikymo;
            
         
               2)
            
            
               EB 87 straipsnio 3 dalies pažeidimas dėl:
               
                           a)
                        
                        
                           neteisingo Bendrijos rekomendacijų dėl valstybės pagalbos žemės ūkio sektoriuje aiškinimo ir taikymo (2),
                        
                     
                           b)
                        
                        
                           tinkamos pusiausvyros tarp subsidijos naudingų pasekmių ir jos poveikio prekybos sąlygoms Bendrijos viduje nebuvimo,
                        
                     
                           c)
                        
                        
                           subsidijos poveikio pajėgumams salyklo pramonėje tinkamo neįvertinimo ir nenustatymo,
                        
                     
                           d)
                        
                        
                           neatsižvelgimo į įvykius ir raidą laikotarpiu nuo to momento, kai Nyderlandų vyriausybė nusprendė tam tikromis sąlygomis suteikti finansinę pagalbą, iki momento, kai Komisija priėmė ginčijamą sprendimą;
                        
                     
         
               3)
            
            
               gero administravimo principo pažeidimas, nes ne visi su subsidijos suteikimu susiję aspektai ir interesai, įskaitant įvykius ir raidą laikotarpiu nuo to momento, kai Nyderlandų vyriausybė nusprendė tam tikromis sąlygomis suteikti finansinę pagalbą, iki momento, kai Komisija priėmė ginčijamą sprendimą, buvo tinkamai išnagrinėti;
            
         
               4)
            
            
               pareigos motyvuoti pagal EB 253 straipsnį pažeidimas.
            
         
      (1)  C 14/2005 (buvęs N 149/2004) Holland Malt BV.
   
      (2)  Bendrijos rekomendacijos dėl valstybės pagalbos žemės ūkio sektoriuje (OL C 28, 2000, p. 2).